สอบถามหน่อยค่ะ คือ ปกติจะคุมกำเนิดด้วยการใส่ถุงยาง และยางครั้งที่ไม่ได้ใส่ถุงยาง ก็จะกินยาคุมฉุกเฉิน แต่กว่าจะได้กินก็ทิ้งระยะหลายชั่วโมง น่าจะประมาณ 7-8 ชม ถึงได้ทาน ไม่ได้กินทันทีหลังมีเพศสัมพันธ์แต่ตอนนี้ ท้องค่ะ คือทานยาช้าเกินไปไม่ได้ผลเหรอค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% คือถ้ากินช้าประสิทธิภาพจะค่อยๆลดลงเรื่อยๆค่ะยาคุมฉุกเฉินมีประสิทธิภาพค่อนข้างต่ำเทียบกับการคุมกำเนิดแบบวิธีอื่นๆค่ะ ดังนั้นมีโอกาสตั้งครรภ์ได้ดังนั้นถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก